open-index/open-wikipedia-markdown huggingface dataset:
Tvirtovė

**Tvirtovė** – labai įtvirtintas nuolatinis gynybinis statinys ar statinių kompleksas. Senovės ir viduramžių tvirtovės dažniausiai būdavo apjuostos gynybinėmis sienomis, gynybiniais grioviais ir pylimais.

Tvirtovės viduje paprastai būdavo nuolatinė įgula, maisto ir ginklų atsargos ilgai apgulčiai atremti. Neretai būdavo numatyta, kad maisto atsargų užtektų pusei metų ar net keleriems metams.

Atsiradus parakinei artilerijai tvirtovių konstrukcija ėmė keistis. Labai padidėjus artilerijos galingumui klasikinių tvirtovių reikšmė ėmė mažėti. Tvirtoves kaip gynybinių pastatų kompleksus pakeitė įtvirtinti rajonai.

## Tvirtovių rūšys
* Įtvirtintos gyvenvietės ir piliakalniai. Vieni senoviškiausių įtvirtinimų tipų yra žemės pylimai, vertikaliai įkastų rąstų tvoros (gynybinės sienos pirmtakas), kuriais aptverdavo gyvenvietes ar aikšteles kalvų viršūnėse (piliakalniai). Vėliau prieš gynybines sienas atsirado gynybiniai grioviai su vandeniu. Tobulėjant fortifikacijos menui, ginkluotei ir taktikai keitėsi tvirtovių gynybiniai įrengimai ir įtvirtinimų forma.
* Pilys. Tai mediniai ar mūriniai gynybai pritaikyti statiniai. Paprastai pilys turėdavo gynybines sienas su bokštais (apvalaus ar stačiakampio skerspjūvio) kampuose ir ilgų sienų viduryje. Gynėjai stovėdavo ant gynybinės sienos, nuo kurios šaudydavo, svaidydavo akmenis, rąstus, pildavo išlydytą dervą, verdantį vandenį ar aliejų. Šaudymui sienos galėjo turėti šaudymo angas (ambrazūras).
* Įtvirtintas vienuolynas. Vienuolynai neretai turėdavo galingas gynybines sistemas ir būdavo krašto ar miesto gynybos sistemos dalis.
* Įtvirtintas miestas. Tai miestas tvirtovė, būdingas viduramžių Europai, miestas su gynybinėmis sienomis.
* Citadelė. Įtvirtinto miesto dalis, tvirtovė mieste, paprastai ant kalno ar aukštesnėje vietoje.
* Bastioninės tvirtovės (kitaip dar *žvaigždiškos tvirtovės*). Sukurtos XV a. pab. – XVI a. pradžioje italų fortifikatorių, kaip priemonė gintis nuo artilerijos.
Mikalojus Faustinas Radvila

**Mikalojus Faustinas Radvila** (, 1688&nbsp;m. gegužės 21 d. Klecke&nbsp;– 1746&nbsp;m. vasario 2 d. Zietela)&nbsp;– Lietuvos Didžiosios Kunigaikštystės didikas, Abiejų Tautų Respublikos valstybės veikėjas.

## Biografija

Kunigaikštis, kilęs iš Gediminaičių Radvilų giminės Olykos-Nesvyžiaus linijos Klecko šakos, Berdyčevo šakos pradininkas, tėvas Dominykas Mikalojus Radvila, motina Ona Marijana Palubinskytė. Broliai Mykolas Antanas Radvila ir Jonas Mikalojus Radvila.
### Šeima
Žmona Barbora Pranciška Zavišaitė-Kęsgailaitė (*Barbara Franciszka Zawisza-Kieżgajłło*), su ja susilaukė 15 vaikų, bet šeši jų mirė vaikystėje.

Sūnūs Udalrykas Kristupas Radvila, Albertas Radvila III, Jurgis Radvila V, Stanislovas Radvila V.

Dukterys:
* Teresė Barbora Radvilaitė (*Teresa Barbara*, 1714–1780&nbsp;m.), pirmasis vyras Juozapas Šipio del Kampas (*Jozef Scipio del Campo*), antrasis vyras Antonijus Mykolas Pacas.
* Marija Gertrūda Radvilaitė (g. 1720&nbsp;m.), Vilniaus vizitiečių vienuolyno priorė.
* Ona Augustina Radvilaitė (g. 1726&nbsp;m.), vienuolė.
* Brigita Petronėlė Radvilaitė (1727–1775), vyras Antanas Sologubas.

### Dvarai

Paveldėjo Zietelą, Hluską, Pariečę ir Kražius. 1710&nbsp;m. gruodžio 4 d. vedęs Barborą Zavišaitę (1690–1762) prie savo valdų prisjungė keliasdešimt kartų didesnes valdas Ukrainoje, dabartinėje Baltarusijoje ir Lietuvoje. Svarbiausia iš jų buvo Berdyčevas, kuriame šeima dažnai gyveno. Tačiau šeimą nuolat kankino skolos, nes reikėjo išleisti už vyrų dukteris, o likusį turtą paveldėjo keturi sūnūs. Turto reikalus tvarkė energingoji Barbora, nes vyras nuolat buvo prapuolęs valstybės reikaluose. Tačiau priešingai, negu Nesvyžiaus Ona Radvilienė, ji neapsiribojo savo šeimos turto tvarkymu. Jos temperamento pakako ir pasirengti žemietijos seimeliams, Tribunolo sesijoms, rinkti naudingą informaciją. Be jos pagalbos neišsivertė ir Mykolas Kazimieras Radvila Žuvelė, kuriam ji padėjo į gyvenimą išleisti savo sūnus. Be to, ji turėjo geras pažintis Peterburge, kur labiau buvo vertinama pažintis su Dzieciolo, o ne su Nesvyžiaus Radvilomis.

## Valstybės tarnyba
  
Nuo 1710&nbsp;m. LDK ginklininkas, 1729–1740&nbsp;m. Naugarduko vaivada. Už nuopelnus apdovanotas Baltojo erelio ordinu.

## Šaltiniai

## Nuorodos
Trimitų herbo Radvilos  lenkų kalba

|-
Ožkupis

**Ožkupis** – dešinysis Gerklės intakas. Prasideda 2 km į šiaurę nuo Sartininkų. Teka šiaurės rytų kryptimi. Įteka į Gerklę Vylusčių kaimo apylinkėse.
Udalrykas Kristupas Radvila

**Udalrykas Kristupas Radvila** (, 1712 m. sausio 28 d. Zietela – 1770 m. liepos 21 d.) – rašytojas, Lietuvos Didžiosios Kunigaikštystės didikas, Abiejų Tautų Respublikos valstybės ir karinis veikėjas.

## Biografija

Kunigaikštis, kilęs iš Radvilų giminės Olykos-Nesvyžiaus linijos Zietelos-Berdyčevo šakos, tėvas Mikalojus Faustinas Radvila, motina Barbora Pranciška Zavišaitė-Kęsgailaitė. Broliai Albertas Radvila III, Jurgis Radvila V, Stanislovas Radvila V. Seserys Teresė Barbora del Campo-Pacienė, Ona Augustina Radvilaitė, Marija Gertrūda Radvilaitė, Brigita Petronėlė Sologub.

## Šeima
Žmonos: Sofija Rei ir Eleonora Kamienska, sūnus Mateušas Radvila (*Mateuzs Radziwiłł*, 1768–1818).

## Valstybės tarnyba
1731 m. Karūnos raštininkas, 1734 m. Lietuvos didysis žirgininkas, nuo 1747 m. Lietuvos Didžiosios Kunigaikštystės kariuomenės generalinis regimentas, Lietuvos Didžiojo etmono pavaduotojas.

## Kūryba

Buvo labai kūrybinga asmenybė, parašė apie 50 eilių ir prozos knygų, moralinių elegijų. Iš jų žymiausios:
* „Słowo nie w swojej przyzwoitości opisane“,
* „Opisanie zgryzot ludzkich we wszystkich stanach“ (1741),
* „Uczone zabawy wierszem i prozą“ (rankraštis),
* „Kunsztu kochania argumentów cztery“

## Šaltiniai

## Nuorodos
Trimitų herbo Radvilos  lenkų kalba
Gerklė (upė)

**Gerklė** – dešinysis Ežeruonos intakas, įteka į ją netoli Pryšmantų. Teka rytų kryptimi.

## Pavadinimo kilmė

Upėvardis kilęs nuo žodžio *gerklė* su reikšme „įlanka, uostas, duobės anga“.

## Šaltiniai
Balčia (Ežeruona)

**Balčia** (arba ***Balčė***) – upė Tauragės ir Šilutės rajonuose, kairysis Ežeruonos intakas, įteka į ją 27,6 km iki jos žiočių, Žygaičiuose (ties Žygaičių bažnyčia). Teka pietryčių kryptimi.

Intakai: dešinysis – Šaka, kairysis – Trumpė.

## Etimologija

Upės pavadinimas kildinamas nuo žodžio *baltas, baltasis, baltajis*, taip pat plg. albanų *baltë* „ežeras“, *baltësi* „pelkė“, senovės slavų **balta, baltьce* – „pelkė, raistas“.

## Šaltiniai
Dabrupis

**Dabrupis** – kairysis Ežeruonos intakas, įteka į ją 18,5 km nuo jos žiočių, 1 km į šiaurę nuo Aukštupių. Išteka ir teka Dabrupinės miške, pietų kryptimi.

Upėvardis kilo nuo tarmybės *dabras* („bebras“).

## Šaltiniai
Ringė (reikšmės)

**Ringė** yra upė:

* Ringė (Jūra) – Jūros intakas;
* Ringė (Ežeruona) – Ežeruonos intakas;
* Ringė (Šunija) – Šunijos intakas;
* Ringė – Ančios intakas;
* Ringė - Dysnos intakas.
* kaimai:
** Širvintų rajone;
** Ukmergės rajone.
Ringė (Ežeruona)

**Ringė** – kairysis Ežeruonos intakas, įteka į ją 24,5 km iki jos žiočių, į pietus nuo Žygaičių. Išteka prie Visbarų, teka pietų kryptimi.

Upėvardis kildinamas iš žodžio *ringė* („vingis, rėžis, gumbas, juosta“) bei *ringuoti* („vinguriuoti, rangytis“).

## Šaltiniai
Albertas Radvila III

**Albertas Radvila III** (, 1712 m. sausio 28 d. Dzieciole – 1790 m. Hluske) – Lietuvos Didžiosios Kunigaikštystės didikas, Abiejų Tautų Respublikos valstybės ir karinis veikėjas.

## Biografija

Kunigaikštis, kilęs iš Radvilų giminės Olykos- Nesvyžiaus linijos Dzieciolo-Berdyčevo šakos, tėvas Mikalojus Faustinas Radvila, motina Barbora Pranciška Zavišaitė-Kęsgailaitė. Broliai Udalrykas Kristupas Radvila, Jurgis Radvila V, Stanislovas Radvila V. Seserys Teresė Barbora del Campo-Pacienė, Ona Augustina Radvilaitė, Marija Gertrūda Radvilaitė, Brigita Petronėlė Sologub.

Žmona Ona Kunigunda Chaleckytė (*Anna Kunegunda z Chaleckich*). Jos tėvas, Rezeknės seniūnas, žentui užleido savo postą, nes šis jokių turtų nepaveldėjo, tik vėliau gavo Kražius. Be to, kaip žmonos kraitis jam atiteko Anopolis, Chalcas ir Hluskas.

## Šeima ir vaikai

Sūnus Dominykas Radvila (1754–1789), paveldėjęs Anopolį, vedė kunigaikštytę Konstanciją Čapską (*Konstancja z Czapskich*), vėliau – Karoliną Franckevičiūtę Radziminską. Jo duktė Marija (1778–1822) ištekėjo už generolo Vincento Krasinskio, jų sūnus – poetas Zigmuntas Krasinskis. Duktė Julija ištelėjo už Andžejaus Prušinskio. Dominyko sūnus Aleksandras (1794–1863), paveldėjęs Anopolį, buvo vedęs Ceciliją Morzkovską, jai mirus Angeliką Morzkovską, vėliau – Joaną Šafnagel. Vienintelis jo palikuonis Vilhelmas Traidenis (1830–1883), buvo vedęs Sofiją Dulcen, bet vaikų neturėjo, todėl ši Radvilų šaka pasibaigė.

Alberto Radvilos duktė Aloyza ištekėjo už Juzefo Judickio. Duktės Marijos vyrai buvo Leonardas Pociejus ir Mykolas Granovskis. Duktė Barbora ištekėjo už Mykolo Puzynos. Mikalojus Radvila mirė mažas.

## Valstybės tarnyba

Rezeknės seniūnas, Lietuvos Tribunolo maršalka, Baro konfederacijos dalyvis.

## Šaltiniai

## Nuorodos
Trimitų herbo Radvilos  lenkų kalba
Rytinės Alpės

**Rytinės Alpės** – Alpių dalis į rytus nuo įsivaizduojamos linijos, kuri brėžiama nuo Bodeno ežero palei Reiną per Špliugeno perėją rytinėje Šveicarijoje iki Komo ežero ir Madžorės. Rytinė riba yra Vienos miškas ir Vienos baseinas, kurie yra pereinamoji zona tarp Rytinių Alpių ir Karpatų kalnų.

Rytinės Alpės yra žemesnės ir „švelnesnės“ už Vakarų Alpes, jose yra žemesnės perėjos. Rytinės Alpės yra platesnės ir sudėtingesnio landšafto nei Vakarų Alpės, dėl to kertant Alpes čia gali tekti įveikti 2-4 perėjas.

Rytinės Alpės išsidėsčiusios šiose šalyse (surikiuota pagal Rytų Alpių plotą šiose šalyse mažėjančia tvarka):
* Austrijoje; aukščiausia viršūnė Grosglokneris, 3798 m, Gloknerio grupė
* Italijoje; aukščiausia viršūnė La Spalla, 4 020 m, Berninos grupė
* Šveicarijoje; aukščiausia Rytų Alpių viršūnė Berninos kalnas, 4 049 m Berninos grupėje
* Vokietijoje; aukščiausia viršūnė – Cugšpicė, 2 962 m, Veterštainas
* Slovėnijoje; aukščiausia viršūnė Triglavas, 2 864 m, Julijos Alpės
* Lichtenšteine; aukščiausia viršūnė Graušpicas, 2599 m, Retikonas

Aukščiausia Rytinių Alpių viršūnė yra Berninos kalnas (4 049 m) Šveicarijoje. Neskaičiuojant kitų Berninos grupės viršūnių, kita aukščiausia viršūnė yra Ortleris (3 905 m) Italijoje (Pietų Tirolyje) ir Grosglokneris (3 798 m) Austrijoje.

Viurmo ledynmečio laikotarpiu Rytinės Alpės buvo sausesnės nei Vakarų Alpės, ištisinis ledo skydas baigėsi Žemojo Tauerno regione, Austrijoje. Dėl to ledynmetį Rytų Alpėse išgyveno kai kurios rūšys, kurių neliko niekur kitur. Taip atsirado endeminės Rytų Alpių augalų rūšys.

## Geomorfologinis skirstymas

Rytinės Alpės skirstomos į daugiausia iš kristalinių uolienų sudarytas Centrines Alpes (Retijos Alpės, Berninos grupė, Ortlerio grupė, Fervalio grupė, Ioctalerio Alpės, Cilertalio Alpės, Aukštasis ir Žemasis Tauernas, Lavantalerio Alpės), kurias didelių slėnių grandinės skiria nuo Šiaurinių Alpių ir Pietinių Klintinių Alpių.

Šiaurinės ir Pietinės Klintinės Alpės pagal *Alpenvereins-Einteilung* (Alpių klubo skirstymas) skirstymą taip pat dalinamos į keletą mažesnių regionų.

Šiaurinės klintinės Alpės apima (iš vakarų į rytus) Bregencervaldą, Retikoną, Lechkveleno kalnyną, Algoerio Alpes, Lechtalio Alpes ir Amergauerio Alpes, Veterštaino kalnyną, Karvendelio ir Brandenbergerio Alpes, Bavarijos Alpes, Kaizerio kalnyną, Berchtesgadenerio Alpes, Zalckamergutą, taip pat Žemutinės Austrijos Klintines Alpes.

Pietines Klintines Alpes sudaro (iš vakarų į rytus) Bergamo Alpės, Trento Alpės, Dolomitai, Karnijos Alpės ir Julijos Alpės bei Karavankės.

## Petrologinis skirstymas

Pagal petrologijos kriterijus Rytinės Alpės skirstomos į septynias uolienų zonas.
* smiltainio zona – apie pusę Bavarijoje ir Austrijoje
* šiaurinė klintinė zona
* šiaurinė skalūno zona
* kristalinė zona – atitinka pagrindinę Alpių grandinę
* pietinė skalūno zona – palei pietinę Austrijos sieną
* pietinė klintinė zona – didžiąja dalimi Italijoje ir Slovėnijoje
* pietinė smiltainio zona – Italijoje; mažai išreikšta.
Jurgis Radvila V

**Jurgis Radvila** (, 1721 m. vasario 4 d. Dzieciole – 1754 m. gruodžio 13 d. Javore) – Lietuvos Didžiosios Kunigaikštystės didikas, Abiejų Tautų Respublikos valstybės ir karinis veikėjas.

## Biografija

Kunigaikštis, kilęs iš Radvilų giminės Olykos-Nesvyžiaus linijos Dzieciolo-Berdyčevo šakos, tėvas Mikalojus Faustinas Radvila, motina Barbora Pranciška Zavišaitė-Kęsgailaitė. Broliai Albertas Radvila III, Udalrykas Kristupas Radvila, Stanislovas Radvila V. Seserys Teresė Barbora del Campo-Pacienė, Ona Augustina Radvilaitė, Marija Gertrūda Radvilaitė, Brigita Petronėlė Sologub
## Šeima
Žmona Salomėja Ona Sapiegaitė, jos tėvas Jurgis Stanislovas Sapiega buvo Mstislavlio vaivada.

## Valstybės tarnyba

1742 m. Ščučino (Palenkės vaivadija) seniūnas, nuo 1746 m. Naugarduko vaivada.

Po 1749 m. birželio 8 d. gaisro, kai Vilniuje sudegė 292 pastatai, tarp kurių ir Šv.Jurgio bažnyčia su karmelitų vienuolynu, 1750–1755 m. savo lėšomis atstatė mūrinę bažnyčią pagal architekto Pranciškaus Ignoto Hoferio () projektą.

## Šaltiniai

## Nuorodos
Trimitų herbo Radvilos  lenkų kalba

|-
Kitakiūšiū

**Kitakiūšiū** (, pažodžiui 'Šiaurės Kiūšiū') – Japonijos miestas, įsikūręs Fukuokos prefektūroje, Kiūšiū salos šiaurėje, prie Šimonosekio sąsiaurio, į šiaurės rytus nuo Fukuokos (su šiuo miestu sudaro bendrą aglomeraciją). Yra oro uostas, jūrų uostas, didelis transporto ir pramonės centras.

Juodoji metalurgija (bendrovė „Nippon Steel“), laivų statyba ir remontas, metalo apdirbimo, mašinų, automobilių, chemijos („Tobata“, „Yawata“, „Wakamatsu“), maisto (cukraus, miltų, alaus), stiklo, tekstilės, popieriaus, medienos, poligrafijos, elektronikos, keramikos, porceliano, karo (artilerijos pabūklų, sviedinių gamyba), cemento pramonė.

Veikia 9 aukštosios mokyklos. Mieste stūkso Kokuros pilis.

## Istorija

1963 m. jam suteiktas valstybinio pavaldumo miesto statusas. Įkurtas sujungus Kokuros, Modži, Tobatos, Vakamacu ir Jahatos miestus.

## Miesto simboliai
Oficiali miesto gėlė – azalija ir paprastoji saulėgrąža, medis – japoninis bukas.

## Sportas
* Giravanz Kitakyushu futbolo klubas;
* „Mikuni World“ stadionas, talpa 15300 žiūrovų;
* Kitakiūšiū arena, talpa 10000 žiūrovų.

2021 m. mieste vyko 2021 m. pasaulio sportinės gimnastikos čempionatas.

## Šaltiniai

## Nuorodos

* 
* Oficiali svetainė  (japonų k.)
* Oficiali svetainė  (anglų k.)
* Fukuokos prefektūros Turizmo asociacija: Kitakiūšiū 
* Kitakiūšiū mokslo ir tyrimų parkas 
* CCA Kitakiūšiū
Stanislovas Radvila V

**Stanislovas Radvila** (, 1722&nbsp;m. gegužės 8 d. &nbsp;Zietela– 1787&nbsp;m. balandžio 22 d.)&nbsp;– Lietuvos Didžiosios Kunigaikštystės didikas, Abiejų Tautų Respublikos valstybės ir karinis veikėjas.

## Biografija

Kunigaikštis, kilęs iš Radvilų giminės Olykos- Nesvyžiaus linijos Dzieciolo-Berdyčevo šakos, tėvas Mikalojus Faustinas Radvila, motina Barbora Pranciška Zavišaitė-Kęsgailaitė. Broliai Albertas Radvila III, Udalrykas Kristupas Radvila, Jurgis Radvila V. Seserys Teresė Barbora del Campo-Pacienė, Ona Augustina Radvilaitė, Marija Gertrūda Radvilaitė, Brigita Petronėlė Sologub.
## Šeima
Žmona Karolina iš Pociejų giminės. Vaikai Jurgis, Jeronimas ir Liudvikas mirė maži. Sūnus Mikalojus Radvila XII. Duktė Pranciška Teofilė Radvilaitė ištekėjo už Stanislovo Soltano. Duktės Onos Barboros (1762–1833) pirmasis vyras Augustas Pšezdeckis, po jo mirties 1782&nbsp;m. ištekėjo antrąkart už politiko Tado Mostovskio. Ji žinoma kaip rašytoja Ana Olimpija Mostovska.

Paveldėjo Žirmūnus, žmona kraičio prijungė dar kelias valdas.

## Valstybės tarnyba

1752&nbsp;m. Lietuvos didysis raikytojas, 1759–1779&nbsp;m. Lietuvos didysis pakamaris, Lietuvos Didžiosios Kunigaikštystės kariuomenės generolas leitenantas.

1757&nbsp;m. rugpjūčio 3 d. apdovanotas Baltojo erelio ordinu.

## Šaltiniai

## Nuorodos
Trimitų herbo Radvilos  lenkų kalba
Leitenantas (reikšmės)

Žodis **leitenantas** reiškia:

* leitenantas – jaunesniojo karininko laipsnis kariuomenėje;
* leitenantas – karininko laipsnis laivyne;
* leitenantas – rangas policijoje, priešgaisrinės apsaugos ir panašiose tarnybose, žemesnis už tos tarnybos kapitoną;
* leitenantas – valdininkas, įgaliotas veikti aukštesniojo asmens vardu, arba aukštas pareigas einančio asmens padėjėjas. Sandas *leitenantas* 'pavaduotojas' kai kuriose šalyse įeina į pareigų pavadinimą. Pvz., D. Britanijoje *lordas leitenantas* – tai monarcho įgaliotas asmuo tam tikroje teritorijoje, pvz., grafystėje, Š. Airijoje ir t. t. JAV *lieutenant governor* – paprastai valstijos gubernatoriaus pavaduotojas;
* Taip pat *leitenantas* yra dvižodžių karininkų laipsnių pavadinimų dalis – pvz., kapitonas leitenantas, pulkininkas leitenantas, generolas leitenantas.
Kambarys 1408

**Kambarys 1408** - 2007 m. JAV siaubo filmas, paremtas Stiveno Kingo knyga.

## Aktoriai
: *Aktorius - vaidmuo*
* John Cusack - Mike Enslin
* Samuel L. Jackson - Mr. Gerald Olin
* Mary McCormack - Lily Enslin
* Jasmine Jessica Anthony - Katie Enslin
* Tony Shalhoub - Sam Farrell
Karas (2007 filmas)

**Karas** () – 2007 JAV kriminalinis veiksmo filmas. Filmas pasakoja apie dviejų nusikalstamų grupuočių tarpusavio karą ir jame dalyvaujančius policininkus.

## Aktoriai
: *Aktorius – vaidmuo*
* Jet Li – Rogue
* Jason Statham – John Crawford
* John Lone – Chang
* Mathew St. Patrick – Wick
* Sung Kang – Goi
* Luis Guzmán – Benny
* Ryo Ishibashi – Shiro
* Terry Chen – Tom Lone
* Mark Cheng – Wu Ti
* Nadine Velazquez – Maria
* Steph Song – Lisa
* Devon Aoki – Kira
* Andrea Roth – Jenny Crawford
Ringė (Šunija)

**Ringė** – dešinysis Šunijos intakas, įteka į ją 21,4 km nuo jos žiočių, apie 3 km į šiaurę nuo Lomių. Teka pietryčių kryptimi.

Upėvardis kildinamas iš žodžio *ringė* („vingis, rėžis, gumbas, juosta“) bei *ringuoti* („vinguriuoti, rangytis“).

## Šaltiniai
Duobeižis

**Duobeižis** – dešinysis Šunijos intakas, įteką į ją 12 km nuo jos žiočių, piečiau Karapolio. Teka pietų kryptimi.

Upėvardis kilo nuo žodžio *duobė, duoba* („žemės įdubimas, slėnis, duburys“).

## Šaltiniai
Agluona (Agluonos intakas)

**Agluona** – upė Tauragės rajono savivaldybės teritorijoje; Šešuvies intako Agluonos kairysis intakas (rytų pusėje). 

Išteka Užkalnių apylinkėse, 6 km į šiaurės vakarus nuo Skaudvilės. Nuo ištakų iki Pužų Skaudvilės apylinkėse teka pietryčių  kryptimi, link plento . Toliau teka pietvakarių kryptimi Karšuvos žemuma, išilgai plento, kurį vingiuodama kerta 3 kartus. Įteka į Agluoną 12 km iki jos žiočių, ties Juodpetrių kaimu. Ilgis 26 km, baseino plotas 58 km. Vidutinis nuolydis 392&nbsp;cm/km. Vidutinis debitas 0,5 m³/s.  Leliškės kaime užtvenkta, Lėliškės tvenkinio plotas 1,3 ha.

Intakai: kairieji – Bijotas, Drumsta, dešinysis – Altupis.

Gyvenvietės (nuo aukštupio žemyn): Leliškė, Pilsūdai, Paegluonis (Skaudvilės sen.), Pužai, Jakutiškė, 
Paegluonis (Batakių sen.), Antegluonis, Lapurvis.

## Etimologija

Upėvardis kilo nuo tarmiško eglės pavadinimo *aglė*.

## Šaltiniai
Drumsta

**Drumsta** – kairysis Agluonos, įtekančios į Agluoną intakas. Teka vakarų kryptimi, ties Antegluoniu ją kerta plentas . Įteka į Agluoną 700 metrų nuo Antegluonio.

Upėvardis kilo nuo žodžio *drumstas* („drumzlinas, dumblinas“).

## Šaltiniai
Heckler & Koch G36

**Heckler & Koch G36** – vokiškas automatas. 1995 m. pradėtas naudoti Bundesvere, 2009 m. Lietuvos kariuomenėje.

Kurtas pakeisti G3. Dabar keičiamas į naujesnius HK416 su HK433. 

## Konstrukcija
„Heckler & Koch“ atsisakė ankstesniuose ginkluose naudoto pusiau laisvos spynos su ritinėliais veikimo principo. Vietoj to panaudotas dujų nuvedimas iš vamzdžio, esant trumpam stūmoklio judesio momentui, spynai uždaryti naudojant ne ritinėlius, o užkabas, užsikabinančias už uokso pasisukus spynai.

Lengvinant ginklą, naudotos polimerinės medžiagos, net uoksas ir spynos rėmas pagaminti iš polimerų su plieno intarpais. Ginklas užtaisomas plastikinėmis permatomomis dėtuvėmis (matosi, kiek dėtuvėje likę šovinių).

## Variantai

Gaminamas sutrumpintas variantas G36K: vamzdžio ilgis 320 mm, svoris 3,3 kg (neužtaisyto).

## Šaltiniai
Ą

**Ą** ir **ą** (, , ) – „A“ raidės pagrindo rašmuo su diakritiniu ženklu nosine. Antroji lietuvių abėcėlės raidė. Taip pat naudojama lenkų ir kai kuriose kitose kalbose.

## Kodai
Mikalojus Radvila XII

**Mikalojus Radvila XII** (, 1751 m. – 1810 m.) – Lietuvos Didžiosios Kunigaikštystės didikas, Abiejų Tautų Respublikos valstybės karinis veikėjas.

## Biografija

Kunigaikštis, kilęs iš Radvilų giminės Olykos- Nesvyžiaus linijos Dzieciolo-Berdyčevo šakos, tėvas Stanislovas Radvila V, motina Karolina iš Pociejų. Sesuo Ana Olimpija Mostovska. Žmona Pranciška Butlerytė (*Franciszka z Butlerow*).

## Šeima
Dukters **Onos Radvilaitės** (*Anna Radziwiłłówna*, 1785–1837 m.) pirmasis vyras Juozapas Narbutas. Jam mirus ištekėjo už Juozapo Chrapovickio, vėliaus už generolo Leskevičiaus.

Sūnūs **Karolis Radvila** (1787–1837) vedė Viktoriją Narbutaitę, bet vaikų neturėjo.

Duktė **Julija Radvilaitė** (*Julia Radziwiłł*, 1786–1873 m.) taip pat turėjo tris vyrus, pirmasis – Stanislovas Judickis, antrasis – dėdės Udalryko Kristupo Radvilos sūnus, Rusijos generolas Mateušas Radvila (1768–1818), trečiasis – Aleksandras Ignotas Liubomirskis (*Aleksander Ignacy Lubomirski* 1802–1893 m.), bet vaikų neturėjo.

Sūnus **Mykolas Radvila** (1791–1846), Varšuvos kunigaikštystės pulkininkas, valdė Podlužną Volynėje, vedė Emiliją iš Vorcelovų (Emilia z Worcelów). Jų sūnus Mykolas mirė mažas, o duktė Mercelina Radvilaitė (1817–1894 m.) ištekėjo už Aleksandro Čartoryskio ir į kultūros istoriją įėjo kaip Frederiko Šopeno globėja.

Sūnus **Pranciškus Radvila** (1800–1840 m.) palikuonių neturėjo.

Jauniausias sūnus **Mikalojus Radvila** (1801–1853 m.), paveldėjęs Žirmūnus vedė Viktoriją (vienais duomenimis Narbutaitę, kitais – Voicechovską). Jo sūnus Mikalojus Filipas (1827–1870 m.) buvo vedęs Liudviką iš Mirskių giminės, vėliau – Stefaniją iš Dobošinskių, bet vaikų neturėjo. Duktė Stefanija buvo ištekėjusi už Arkadijaus Chrapovickio, jam mirus – už Kajetono Oskierkos. Dukters Marijos (1830–1902 m.) vyras – Biržų majorato valdytojas Mykolas Tiškevičius (1828–1897). Duktė Vanda (apie 1832–1912 m.) ištekėjo už Adolfo Grocholskio.

## Valstybės tarnyba
Lietuvos Didžiosios Kunigaikštystės kariuomenės generolas.

## Šaltiniai

## Nuorodos
Trimitų herbo Radvilos  lenkų kalba
Mateušas Radvila

**Mateušas Radvila** (, 1768 m. – 1818 m.) – Lietuvos Didžiosios Kunigaikštystės didikas, Abiejų Tautų Respublikos ir Rusijos imperijos karinis veikėjas.

## Biografija

Kunigaikštis, kilęs iš Radvilų giminės Olykos-Nesvyžiaus linijos Zietelos-Berdyčevo šakos, tėvas Udalrykas Kristupas Radvila, motina Eleonora Kamienska.

## Šeima
Pirmoji žmona Cecilija iš Zakševskių giminės kraičio atsinešė nedidelį dvarelį. Vėliau vedė pusbrolio Mikalojaus dukrą Juliją, Stanislovo Judickio našlę, tačiau vaikų neturėjo.

## Valstybės tarnyba

Tarnavo Lietuvos Didžiosios Kunigaikštystės kariuomenėje, po Trečiojo Abiejų Tautų Respublikos padalijimo perėjo į tarnybą Rusijos imperijos kariuomenėje. Rusijos generolas, slaptasis valstybės patarėjas.

## Šaltiniai

## Nuorodos
Trimitų herbo Radvilos  lenkų kalba
Balalaika

**Balalaika** – styginis rusų liaudies muzikos instrumentas, gnaibomasis chordiofonas. Skambinama solo, ansambliuose, orkestruose.

Korpusas trikampio formos, gaubtas arba plokščias, gaminamas iš klijuotos medienos. Turi 3 plienines stygas: pirmosios dvi suderintos unisonu a1, trečioji e1.

Kilmė neaiški. Pirmosios žinios apie balalaikas yra iš XVII a. Koncertinę trikampio formos balalaiką 1886 m. sukonstravo Vasilijus Andrejevas ().

Lietuvoje žinoma nuo XX a. pradžios, daugiausia Žemaitijoje. Skambinta orkestrėliuose. Gamino vietiniai meistrai.

## Struktūra
Šiuolaikinė balalaika būna šešių dydžių:
* pikolo
* prima
* sekunda
* altinė
* bosinė
* kontrabosinė
* subkontrabosinė (didžiausia)

## Žodžio kilmė
Manoma, kad *balalaika* yra grynai slaviškas žodis (nors anksčiau buvo hipotezių dėl tiurkiškos kilmės), kurio sandai tokie: *bala-* – nuo *balabonit*, *balalakat*, *talalakat* („tuščiai, nerimtai groti“) + *-lajka* – nuo *lajat*, *bajat* („loti“, „grojant migdyti, raminti“).
Martynas Mikalojus Radvila

**Martynas Mikalojus Radvila** (, 1705 m. lapkričio 11 d. Ciemkovičiuose – 1782 m. sausio 11 d. Slucke) – Lietuvos Didžiosios Kunigaikštystės didikas, Abiejų Tautų Respublikos valstybės veikėjas.

## Biografija

Kunigaikštis, kilęs iš Radvilų giminės Olykos- Nesvyžiaus linijos Klecko šakos, tėvas Jonas Mikalojus Radvila, motina Henrika Darata Pšebendovskytė. 
### Šeima
Žmonos Aleksandra Belchacka ir Marija Trembicka. Sūnūs Juozapas Mikalojus Radvila, Antanas Mikalojus Radvila, Mykolas Jeronimas Radvila, Dominykas Radvila, Jokūbas Radvila.

Duktė **Antanina Radvilaitė** (1730–1764 m.) ištekėjo už Juozapo Masalskio.

Sūnus **Dominykas Radvila** (1747–1803 m.), nors ir buvo protiškai atsilikęs, vedė Marijoną iš Čechinskių ir turėjo dvi dukteris. Marija (1791–1875 m.) ištekėjo už Aleksandro Bninskio. Ona Elžbieta (1792–1879 m.) ištekėjo už Atanazo Račinskio. Sūnus Aloyzas Aleksandras (1793–1801), mirė mažas.

Sūnus **Jokūbas Radvila** (1748–1808 m.), nors ir gavo raikytojo titulą, bet sirgo psichine liga ir visą gyvenimą buvo globojamas šeimos.

### Dvarai
Paveldėjo motinos kraičio dvarą Ostrave, iš tėvo jam atiteko Nieboruvas ir Pšigodzicė.

### Asmenybė
Gavo gerą išsilavinimą, jį domino medicina, fizika, alchemija, savo laboratorijoje ieškojo filosofinio akmens, išmokęs hebrajų kalbos studijavo Talmudą, netgi aiškino jį žydams. Tačiau vaikystėje persirgta, matyt, iš tėvo paveldėta psichinė liga vis progresavo.

Savo antrąją žmoną su vaikais uždaręs į kalėjimą, savo dvare įsteigė haremą, į kurį jėga atimdavo savo pavaldinių dukras arba nusipirkdavo jų iš kitų dvarininkų. Vaivada Mykolas Kazimieras Radvila Žuvelė 1748 m. netgi buvo jį suėmęs už bajorų užpuldinėjimą viešuose keliuose ir kaimynų sodybų padegimus. Tačiau kiti Nesvyžiaus Radvilos apsiėmė jį globoti, kad jo žmoną ir vaikus apsaugotų nuo turto arešto. Jį globojo Jeronimas Florijonas Radvila, vėliau sūnus Mykolas Jeronimas.

Nepaisant to, karalius Augustas III jam suteikė Lietuvos Didžiosios Kunigaikštystės raikytojo titulą.

## Šaltiniai

## Nuorodos
Trimitų herbo Radvilos  lenkų kalba
Anubi

**Anubi** – Lietuvos black metal grupė iš Kauno.

Grupė susiformavo 1992 m. vasarą, kai gitaristas *Skro* kartu su būgnininku *Renofer* namų sąlygomis įrašė daugiau nei 10 minučių trunkančios psichodelinės muzikos. 1993 m. prie grupės prisijungė vokalistas Martynas Meškauskas-Ptah (taip pat žinomas kaip *Lord Ominous*). Tais pačiais metais, kovo mėnesį, kai mėnulis buvo pilnaties fazėje, jie įrašė savo pirmąjį demo įrašą „God's Pantheon“.

Antrasis jų *demo* „Mirties Metafora“ saulės šviesą išvydo 1994 m. Šio *demo* dainos daug mistiškesnės, labiau dramatiškos, tamsesnės nei buvo iki tol. Brandžiausios dainos vėliau įrašytos albumuose „Mirties Metafora“, „Sutemus Skambės“ bei „Kai pilnaties akis užmerks mirtis“. Visų dainų žodžių autorius – grafikas – tapytojas Martynas Meškauskas.

2001 m. rugsėjo mėn. grupės sudėtis kiek pasikeitė. *Skro* vietą užėmė *Sadlave* (gitara, bosinė gitara), klavišiniais ėmė groti *Lady Sleep*. Paskutinis šių narių įrašytas albumas „Sielų pirklys“ (EP) turėjo būti išleistas Italijoje, „Danza Ipnotics“ įrašų studijoje, tačiau po tragiškos *Lord Ominous* mirties dar neišvydo dienos šviesos. M. Meškauskas žuvo 2002 m. kovo 30 d. su pusbroliais žvejodamas Mičigano ežere, JAV.

## Diskografija

### Albumai
* *Gods Pantheon* (*demo*, 1993 m.)
* *Mastabos dvelksmas* (*demo*, 1994 m.)
* *Mirties Metafora* (MC, 1995 m.)
* *Sutemus Skambės* (7’EP, 1997 m., *Danza Ipnotica records*)
* *Kai pilnaties akis užmerks mirtis* (CD/LP, 1998 m., *Danza Ipnotica records*)
* *God's Pantheon* (Digi-Pak MCD, 2001 m. perleistas Anglijoje)
* *Sielų pirklys* (planuota data 2002 m., neišleistas)

## Nuorodos
* Svetainė, sukurta Martynui Meškauskui atminti
* Ferrum.lt
Monai

***Monai*** reiškia:

* monai – tauta, gyvenanti Mianmare;
* „Monai“ – Karių ir magų žaidimo mėgėjų zinas.

Taip pat:
* monas – heraldinio tipo japonų simbolis;
* monas – Japonijos moneta, naudota iki 1870 m.

Vaizdas:Flag of Mon State.svg|Mianmaro Monų valstijos vėliava
Image:裏菊 Ura-kiku.gif|Hirohatake klano monas
Image:Sasa_Rindo.svg|Sasarindō klano monas
Image:Kaneitsuho.jpg|Japonijos monai
Monas

***Monas*** reiškia:

* mõnas – šmėkla, vaiduoklis, apgaulė, burtai, fokusas;
* monas – heraldinio tipo japonų simbolis;
* monas – Japonijos moneta, naudota iki 1870 m.;
* monas – monų tautos, gyvenančios Mianmare, žmogus;
* Monas – savivaldybė Šveicarijoje;
* Monas – miestas ir rajonas Indijoje (Nagalando valstija);
* Monas (dan. Møn) – sala Danijoje.

Monas gali būti ir pavardė ar vardas:
* Monas (*Mohn*) – pvz., Heinrich Mohn, Reinhard Mohn;
* Monas (*Monn*) – pvz.:
** *Anthony Monn* (g. 1944) – vokiečių dainiinnkas ir kompozitorius;
** *Georg Matthias Monn* (1717–1750) – austrų kompozitorius, vargonininkas, muzikos mokytojas;
* *Voolvif Monn* – Žvaigždžių karų veikėjas, džedajus.


Image:Imperial Seal of Japan.svg|Japonijos imperijos monas
Image:NikkoTokugawaCrest4878a.jpg|Tokugawa šeimos monas
Image:Kaneitsuho.jpg|Japonijos monai 
Image:Mon wappen.svg|Mono savivaldybės Šveicarijoje herbas
Image:DenmarkMøn.png|Mono sala Danijoje (pažymėta raudonai)
Pamfletas

**Pamfletas** () – grožinės literatūros ir publicistikos žanras – satyrinis aktualios tematikos kūrinys, išjuokiantis, ironizuojantis konkretų asmenį arba asmenų grupę (dažniausiai visuomenės veikėjus), socialines politines institucijas. Šio žanro plėtotė reikalauja sąlyginio visuomenės ir valstybės demokratiškumo lygio, cenzūros nebuvimo. Žanrą labai išplėtojo ir išradingai naudojo prancūzų švietėjas ir enciklopedistas Volteras. Vienas garsiausių pamfletų – Erazmo Roterdamiečio satyrinis kūrinys *Pagiriamasis žodis kvailybei*. Pamfletų autoriai neretai pasirašo slapyvardžiu. 

## Šaltiniai
Juozapas Mikalojus Radvila

**Juozapas Mikalojus Radvila** (, 1736 m. lapkričio 13 d. Krokuvoje – 1813 m. vasario 15 d. Radzivilimontuose) – Lietuvos Didžiosios Kunigaikštystės didikas, Abiejų Tautų Respublikos valstybės ir karinis veikėjas.

## Biografija

Kunigaikštis, kilęs iš Radvilų giminės Olykos-Nesvyžiaus linijos Klecko šakos, tėvas Martynas Mikalojus Radvila, motina Aleksandra Belchacka. Broliai Antanas Mikalojus Radvila,
Mykolas Jeronimas Radvila, sesuo Antanina Radvilaitė-Masalskienė.
### Šeima
Pirmoji žmona Antanina Miačinska (*Antonina z Miączyńskich*), antroji – Viktorija iš Ostrorogų giminės (Wiktor*ia z Ostrorogów*).

Sūnus **Antanas Radvila** (1785–1810 m.) vaikų neturėjo. Duktė **Ona Radvilaitė** (1786–1857 m.) ištekėjo už Liubienskio. Duktė **Viktorija Radvilaitė** (1795–1824 m.) tapo Ksavero Niesiolovskio žmona, duktė **Konstancija Radvilaitė** (1796–1824 m.) ištekėjo už Rusijos generolo Čudovskio. Dukterys **Aleksandra** ir **Teresė** mirė vaikystėje.

### Dvarai

Tėvui dėl psichinės ligos atėmus globėjo teises, paveldėjo Klecko dvarą, iš dviejų vedybų prie savo valdų prisijungė dar kelis dvarus, tačiau anksti mirus vieninteliam sūnui, visą jo turtą paveldėjo brolio Mykolo Jeronimo sūnus Antanas Henrikas Radvila.

### Asmenybė

Matyt, dėl vaikystėje patirtų tėvo sumušimų turėjo kuprą, nebuvo fiziškai stiprus. Nuo dvylikos metų jį globojo Jeronimas Florijonas Radvila, kuris jam suteikė gerą išsilavinimą.

## Valstybės tarnyba

Nuo 1764 m. Lietuvos didysis raštininkas, nuo 1773 m. Minsko vaivada, nuo 1784 m. Trakų kaštelionas, nuo 1788 m. Trakų vaivada. Po Trečiojo Abiejų Tautų Respublikos padalijimo atsisakė visų postų, dalies turto ir gyveno savo pasistatytoje rezidencijoje Radzivilimontuose (, blt. *Радзівілімонты, Чырвоная Зорка*)

1777 m. apdovanotas Baltojo erelio ordinu.

Palaidotas Nesvyžiuje.

## Šaltiniai

## Nuorodos
Trimitų herbo Radvilos  lenkų kalba

|-
Britanija

Žodžiu **Britanija** vadinama:

## Geografinės sąvokos
* Jungtinė Didžiosios Britanijos ir Šiaurės Airijos Karalystė – valstybė, dar žinoma kaip *Didžioji Britanija*, *Britanija*, *Jungtinė Karalystė*;
* Didžioji Britanija – sala;
* Didžiosios Britanijos karalystė (*Kingdom of Great Britain*) – valstybė, egzistavusi 1707–1800 m., kuri dabar vadinasi *Jungtinė Didžiosios Britanijos ir Šiaurės Airijos Karalystė*;
* Jungtinė Didžiosios Britanijos ir Airijos karalystė (*United Kingdom of Great Britain and Ireland*) – valstybė, egzistavusi 1801–1927 m., kuri dabar vadinasi *Jungtinė Didžiosios Britanijos ir Šiaurės Airijos Karalystė*;
* Britanija (*Britannia*) – Senovės Romos provincija, egzistavusi nuo 43 iki 410 m. ir apėmusi didelę dalį Didžiosios Britanijos salos;
* Britanija () – Otavos miesto rajonas;
* Britanija () – Kalgario miesto rajonas.
* Britanija (Ščeglovka) – kaimas Rusijoje, Kaliningrado srityje.

## Kitokios sąvokos
* Britanija (*Britannia*) – D. Britanijos valstybės personifikacija, kartais vadinama *deive Britanija*;
* Britanija (*Britannia*) – istorinis stalo žaidimas apie D. Britanijos istorija, pardavinėjamas nuo 2005 m.;
* Britanija (*Britannia*) – virtualus kraštas maginės fantastikos kompiuterinių žaidimų *[[Ultima]]* serijoje;
* Britanija (*RMS Britannia*) – ratinis okeaninis garlaivis, plaukiojęs 1840–1880 m.;
* Britanija (*HMS Britannia*) – keli D. Britanijos karinio jūrų laivyno laivai turėjo šį pavadinimą;
* britanija (, *Britannia coin*) – auksinė ar sidabrinė kaupiamoji moneta (*bullion coin*), kalama D. Britanijoje nuo 1987 m., ant kurios pavaizduota deivė Britanija.

## Sudėtiniai terminai
* *[[Britanis|Britanijos metalas (britanis)]]* () – alavo lydinys, D. Britanijoje naudojamas stalo įrankiams ir indams gaminti;
* *[[Britanijos sidabras]]* () – 95,84 % grynumo sidabro lydinys, nuo 1697 m. standartinio grynumo sidabras, naudojamas monetų kalyboje;
* *[[Britannia Airways]]* – D. Britanijos aviakompanija, įkurta 1961 m., o 2005 m. pervadinta į *Thompsonfly*;
* *[[Britannia Class]]* – garvežių markė (tikrasis pavadinimas *BR Standard Class 7*), gaminta D. Britanijoje 1951–1954 m., paskutinis baigtas naudoti 1968 m.;
* *[[Bristol Britannia|Bristolis Britanija]]* (*Bristol Britannia*) – vidutinio ir tolimo nuotolių avialaineriai (visas pavadinimas *Bristol Type 175 Britannia*), gaminti *Bristol Aeroplane Company* ir skraidę 1957–1975 m..

## Galerija

Cloud-free Europe ESA17486464 (British Isles).jpeg|Didžiosios Britanijos salos palydovinė nuotrauka
Brittain 410.jpg|Romos Britanijos provincijos 410 m. žemėlapis
Calgary street map.png|Britanijos rajono Kalgaryje (Kanada) planas
Britannia2.jpg|Britanijos personifikacijos statula Plimute (*Plymouth*)
HMS Britannia.jpg|Linijinis laivas *Britannia*, nuleistas 1904 m., nuskandintas vokiečių povandeninio laivo 1918 m.
Britannia.arp.750pix.jpg|*Bristol Britannia* avialaineris (1964 m.)
Antanas Mikalojus Radvila

**Antanas Mikalojus Radvila** (, 1741 m. – 1778 m.) – Lietuvos Didžiosios Kunigaikštystės didikas, Abiejų Tautų Respublikos valstybės ir karinis veikėjas.

## Biografija

### Šeima
Kunigaikštis, kilęs iš Radvilų giminės Olykos-Nesvyžiaus linijos Klecko šakos, tėvas Martynas Mikalojus Radvila, motina Marija Trembicka. Broliai Juozapas Mikalojus Radvila,
Mykolas Jeronimas Radvila, sesuo Antanina Radvilaitė-Masalskienė.

### Asmenybė
Vaikystėje patyrė tėvo smurtą, nebuvo fiziškai stiprus. Nuo septynerių metų jį globojo Jeronimas Florijonas Radvila. Dar vaikystėje pasižymėjo užsispyrimu, siekiant tikslo, mokėjo kelias Europos kalbas, apsiskaitęs eruditas, tačiau šeimyninis gyvenimas, matyt, prisiminus tėvo kvailiojimus, jo netraukė. Anksti pasirinko kunigo kelią, tačiau laimetis buvo toks politiškai aktyvus, kad jis įsitraukė ir į politinę veiklą Krokuvoje.

## Valstybės tarnyba

Vilniaus kanauninkas, Karūnos didysis referentas, Karūnos didysis sekretorius.

## Šaltiniai

## Nuorodos
Trimitų herbo Radvilos  lenkų kalba
Perigė

**Perigė** () – miestas, Dordonės departamento centras Akvitanijoje (Prancūzija). Plotas 9,82 km²; gyvena 30 193 gyventojai (1999 m.).
Egidijus Sipavičius

**Egidijus Sipavičius** (g. 1958 m. spalio 4 d. Kaune) – Lietuvos estrados dainininkas.

## Biografija
Senelis Jonas Būtėnas buvo garsus tarpukario Lietuvos dainininkas. Tėvas kino operatorius Raimundas Sipavičius.

1965–1976 m. mokėsi Kauno 7-ojoje vidurinėje mokykloje. Baigęs mokyklą įstojo į Kauno politechnikos institutą studijuoti mašinų gamybos specialybės. 1979–1981 m. Kauno radijo gamyklos „Banga“ aparatūros derintojas, 1981–1982 m. Skaičiavimo technikos remonto gamyklos elektromechanikas.

1982–1984 m. Lietuvos valstybinės filharmonijos ansamblio „Vilniaus aidai“ solistas. 1984–1988 m. profesionalus muzikantas: dainavo grupėje „Roko laboratorija“, sportinio inventoriaus gamyklos grupėje „Dinamo“, vėliau pasivadinusioje „CODA“. 1989–1995 m. grupės „Egis show“ įkūrėjas ir solistas. Nuo 1989 m. su grupe gastroliavo užsienyje: koncertavo Nyderlanduose, Italijoje, Šveicarijoje. Grupės „Tėtė šoka bugi“ narys.

## TV veikla
* 2004 m. vedė LTV laidą „Vakaro autografas“
* 2007 m. kartu su laidų vedėja Lavija Šurnaite dalyvavo LTV muzikiniame konkurse „Lietuvos dainų dešimtukas“ 
* 2007 m. vedė TV3 laidą „Ačiū Dievui, atėjai!“
* 2008 m. vedė TV3 laidą „Žmonos“ 
* 2009 m. kartu su „Interpolo“ pareigūne Giedre Tamulioniene dainavo LNK muzikiniame šou „Žvaigždžių duetai 3“  ir pasiekė pusfinalius.

## Konkursai ir festivaliai
* 1986 m. festivalis „Baltijos jaunystė“ (geriausias vokalistas)
* 1987 m. Jūrmalos festivalis (diplomantas)
* 1987 m. Švedijos pop muzikos festivalis „Karlshamn-87“ (diplomantas)
* 2000 m. „Vilniaus bokštai“ (pagrindinis prizas)

## Diskografija
* 1987 m. Vilija Grigonytė, Egidijus Sipavičius, *Melodija*
* 1995 m. „Svarstyklių ženkle“, *Pūkas*
* 1997 m. „Tėtė šoka bugi“, *Azbi records*
* 2001 m. „Visai neseniai“, *Jam records*
* 2005 m. „Spalvotas“, *Zuzi records*

## Šaltiniai

## Nuorodos
* Biografija, kūryba
Čiba

**Čiba** () – miestas Čibos prefektūroje, Japonijoje; prefektūros sostinė.

Miestas įkurtas 1921 m. sausio 1 d., 1992 m. jam suteiktas valstybinio pavaldumo miesto statusas.

## Miesto simboliai
Oficiali miesto gėlė – riešutinis lotosas, medis – japoninis skirpstulas.

## Nuorodos

* Oficiali svetainė (japonų k.)
* Oficiali svetainė  (anglų l.)
Saulėtekio vidurinė mokykla

**Saulėtekio vidurinė mokykla:**

* Panevėžio Saulėtekio vidurinė mokykla;
* Šiaulių Saulėtekio vidurinė mokykla;
* Vilniaus Saulėtekio vidurinė mokykla.
Helena (Montana)

**Helena** – miestas Jungtinėse Amerikos Valstijose, Montanoje. Helena yra Montanos valstijos sostinė ir šeštas pagal gyventojų skaičių miestas. 2020 m. duomenimis Helenoje Gyveno 32 091 gyventojas. Miesto plotas yra 43,76 km².

## Istorija
Miestas įkurtas 1864 m. spalio 30 d., netoliese atradus aukso. 1875 m. valstijos sostinė perkelta iš Virdžinija Sičio į Heleną. 

## Gyventojai
2020 m. duomenimis Helenoje gyveno 90,9% baltaodžių, 3,29% mišrios rasės, 1,28% indėnų, 0,52% azijiečių, 0,39% afroamerikiečių, 0,29% kitų rasių ir 3,37% lotynoamerikiečių kilmės gyventojų.

## Šaltiniai
Monako geografija

**Monakas** - valstybė Pietų Europoje, Žydrajame krante (*Cote d'Azur*), prie Viduržemio jūros. Anklavas - iš trijų pusių supa Prancūzijos Provanso Alpių ir Žydrojo kranto regiono Pajūrio Alpių departamento teritorija.
Krantas uolėtas; kranto linijos ilgis 5,2 km. Visas sienų ilgis su Prancūzija 4,4 km. Šalies ilgis 3 km, plotis 0,7 km.

Sudaro keturi susilieję miestai: Monte Karlas, Kondaminas, Fonvilis ir Monako miestas. Atstumai nuo Monako: Mantonas 10 km, Nica 21 km, Kanai 52 km, San Remas 55 km, Genuja 187 km, Marselis 215 km, Paryžius 942 km.

## Kiti duomenys
                                                                     
Plotas – 1,95 km². Iš jūros atkovoti plotai sudaro 0,4 km² arba 20 procentų šalies teritorijos. Fonvilis, Monte Karlo vasaros sporto centras.

Aukščiausias šalies taškas Revuaras – 161 m virš jūros lygio; sostinės Monako vidutinis aukštis 60 m virš jūros lygio. Greta pajūrio alpių yra Atželio kalnas – 1109 m virš jūros lygio.

## Klimatas

Klimatas Viduržemio jūros (mediteraninis) su šiltomis ir ilgomis vasaromis bei švelniomis ir lietingomis žiemomis. 62 lietingos dienos per metus. Vidutinė oro temperatūra: sausį +10&nbsp;°C ir liepą +24&nbsp;°C, vidutinis metinis kritulių kiekis 760 mm.

## Įžymybės

Botanikos sodai bei parkai: Egzotiškasis sodas, Japonų sodas, Princesės Greisės rožynas, Princesės Antuanetės parkas ir zoologijos sodas.
Saulėtekio pagrindinė mokykla

**Saulėtekio pagrindinė mokykla:**

* Bezdonių Saulėtekio pagrindinė mokykla;
* Klaipėdos Saulėtekio pagrindinė mokykla;
* Naujosios Akmenės Saulėtekio pagrindinė mokykla;
* Saulėtekio Antano Mackevičiaus pagrindinė mokykla.
New light of Myanmar

***The New Light of Myanmar*** ( : mran ma. a. lang: ; lietuviškai *Naujoji Mianmaro šviesa*; anksčiau *The New Light of Burma*) – valstybinis Mianmaro dienraštis, leidžiamas Mianmaro Informacijos ministerijos buvusioje šalies sostinėje Jangone.

Pradėtas leisti 1964 m. sausio 12 d. pavadinimu „The Working People’s Daily”, nuo 1993 m. balandžio 17 d. vadinasi „The New Light of Myanmar“.

2016 m. duomenimis, šio dienraščio tiražas buvo daugiau nei 24 000 egzempliorių, tai vienintelis šalyje laikraštis, leidžiamas anglų kalba.

## Išnašos
Dadeso tarpeklis

**Dadeso tarpeklis** − Atlaso kalnuose (Marokas) esantis tarpeklis. Jis su Dadeso upe vingiuoja įsispraudęs tarp 500 m aukščio.

## Istorija
Maždaug prieš 200 milijonų metų šios uolos buvo koralų rifai jūros dugne, bet per pastaruosius milijonus metų Žemės plutos judėjimas, po truputį jas keldamas ir lankstydamas, suformavo Atlaso kalnyną.

Žiemos audros per tūkstantmečius išgraužė upės vagą. Nuo lapkričio iki sausio ar kovo nesiliaujančios užplūsta Aukštąjį Atlasą paversdamos vagą šėlstančiu srautu. Per trumpą laiką gali atsirasti vadės.

Tuo metu iš kalnyno aukštumų nešamos nuolaužos drasko minkštas upės dugno uolienas ir nuolatos gilina vagą.

## Padėtis
Dadeso tarpeklis prasideda kalnuose, paskui 350 km teka į pietvakarius, kol įsilieja į Dra upę ties Varzazato oaze ir buvusiu prancūzų tvirtovės miestu.

Žemupyje ji teka tarp palmių bei migdolų giraičių ir laukų.

Dadeso tarpeklis yra maždaug 24 km nuo prekybinio miesto Bumalnės. Tarp miesto ir tarpeklio ant upės krantų rikiuojasi senovinės tvirtovės ir kaimai, be to, čia graikinių riešutų ir migdolų medžių pavėsyje plyti derlingos rausvos žemės laukai.

Tarpekliui siaurėjant, kelias driekiasi vandens lygyje, o skardžiai abipus teikia malonią paūksmę nuo svilinančios saulės kaitros.
Burundžio transportas

Burundžio ekonomikos vystymosi trūkumas yra tai, kad trūksta transporto. Šalis yra be išėjimo prie jūros ir neturi geležinkelio. Šalis turi 14 480 km kelių, iš kurių 7 % lieka neuždaryti visokiu oro. 2000 m. Burundyje buvo 7000 lengvųjų mašinų ir 9300 sunkvežimių.

## Jūrų transportas
Burundis yra priklausomas nuo Tanzanijos, Ugandos, Demokratinės Kongo Respublikos ir nuo Zambijos. Tanganikos ežeras padeda plukdyti krovinius iš Kingomos miesto Tanzanijoje į Der es Salaam miestą, kuriame yra geležinkelis.

## Oro transportas
Oro transportas yra palaikomas „Air Burundi“, kuris skrenda į Ruandą, Tanzaniją ir Demokratinę Kongo Respubliką. Tarptautiniai skrydžiai tiekiami oro kompanijų „Air Zaïre“, „Sabena“, bei kitų oro linijų. Bujumba mieste yra tarptautinis oro uostas. Burundis turi dar šešis mažesnius oro uostus, taip pat kaip ir daugybę sraigtasparnių nusileidimo aikštelių. 1997 m. 11 000 keleivių buvo pasinaudoję tarptautinėmis, bei vietinėmis paslaugomis.

## Nuorodos
Gos Blafas

**Gos Blafas** – kometos paliktas krateris Šiaurinėje Teritorijoje, Australijoje.

## Istorija

Gos Blafą 1873 m. aptiko Edmund Gosse. Nors prieš tai jis buvo žinomas vietos aborigenų. Iki mūsų laikų šiose apylinkėse yra išlikę stovyklaviečių liekanų, medžioklės slaptaviečių ir urvų uolose, išpuoštų seniai mirusių dailininkų piešiniais.

Ernestas Gylesas, tyrinėjęs šią vietovę 1875 m., išsamiai ją aprašė. Neturėdamas galimybės pamatyti kraterį iš viršaus, jis nesugebėjo įžvelgti jo simetrijos ir nesuvokė jo svarbos.

## Bendros žinios

Gos Blafas atsirado tada, kai į žemę rėžėsi kometa. Tai įvyko prieš 130 milijonų metų. Kometa buvo 600 m skersmens sušalusio anglies dvideginio, ledo ir dulkių kamuolys.

Kometa į gruntą įsmigo 800 m, tačiau išsprogdino dirvą apie 400 km² spinduliu, nusiųsdama seismines bangas per visą Žemės rutulį.

## Krateris

Kometos išmuštas krateris buvo apie 20 km skersmens. Šiandieninė vos 4 km skersmens duobė tėra centrinis kraterio dubuo. Daugybė tonų nuolaužų, kadaise dengusių kraterį sudūlėjo.

Šiandien stačios uolos – dvigubos kraterio sienos iš tvirtų smiltainio uolų – kyšo virš lygumos 180 m aukščio. Sprogimo banga iškėlė šį smiltainį paviršių – panašios uolienos sluoksniai buvo aptikti daugiau nei 2 km gylyje. Tai padeda įsivaizduoti apytikrį sprogimo galingumą.
Bliūdžiai (Biržai)

**Bliūdžiai** – kaimas Biržų rajono savivaldybėje, 20 km į šiaurę nuo Biržų, 2 km nuo Nemunėlio Radviliškio. Šalia yra Jasiškių kaimas.

## Istorija

Bliūdžiai paminėti 1697 m. Ukmergės pavieto Bliūdžių dvaro inventoriaus dokumentuose. Dvarui priklausė ir Nemunėlio Radviliškis. 1949–1993 m. kolūkio „Auksinė varpa“ gyvenvietė. 1992–2005 m. veikė Bliūdžių žemės ūkio bendrovė.

|}

## Gyventojai

### Žymūs žmonės

Kaime gimė:
* 1910 m. vasario 16 d. – gydytojas, evangelikų reformatų kuratorius Juozas Vaitaitis.
* 1928 m. birželio 11 d. – liuteronų bažnyčios kunigas, pamokslininkas Erikas Laiconas.
* 1958 m. spalio 8 d. – tautodailininkas tapytojas Eugenijus Balčiūnas.

## Šaltiniai
Karolis Andrius Radvila

**Karolis Andrius Radvila** (, 1821 m. Španove – 1886 m. Španove) – Lenkijos karalystės didikas, visuomenės veikėjas.

## Biografija

Kunigaikštis, kilęs iš Radvilų giminės Olykos- Nesvyžiaus linijos Klecko šakos, tėvas Mykolas Gedeonas Jeronimas Radvila, motina Aleksandra Stecka. Brolis Zigmantas Radvila.
## Šeima
1852 m. vedė Jadvygą Sobanską (1830–1900). Paveldėjo dėdės išsaugotus iš tėvo konfiskuotus Španovo dvarą, Čarkovą prie Sandomiežo ir Krulikus prie Varšuvos. Vėliau giminės jam perdavė ir tėvo brolio Zigmanto valdytą Nieborovą, nes šis iššvaistė dalį gaunamų pajamų, pragėrė Arkadijos rūmus su priklausiniais, o pats išsinešdino į Paryžių. Čarkovą ir Krulikus teko parduoti, kad galima būtų išlaikyti kitus dvarus.

Sūnus Petras Mykolas Radvila (1833–1903 m.) perėmė visą tėvo valdytą turtą, bet su žmona Marija Ieva Zavišaite vaikų neturėjo ir jo valdyti dvarai perėjo giminei.

## Šaltiniai

## Nuorodos
Trimitų herbo Radvilos  lenkų kalba
Petras Mykolas Radvila

**Petras Mykolas Radvila** (, 1853 m. gegužės 17 d. Varšuvoje – 1903 m. rugsėjo 17 d. Varšuvoje) – Lenkijos karalystės didikas, ūkinis ir visuomenės veikėjas.

## Biografija

Kunigaikštis, kilęs iš Radvilų giminės Olykos – Nesvyžiaus linijos Klecko šakos Španovo atšakos paskutinis atstovas, tėvas Karolis Andrius Radvila, motina Jadvyga Sobanska. Su žmona Marija Ieva Zavišaite vaikų neturėjo.

## Asmenybė
Buvo visapusiškai išsilavinęs ir kūrybingas. Rašė eilėraščius, pjeses, piešė iš natūros kasdieninio gyvenimo vaizdelius, projektavo baldus ir metalinę jų apdailą. Visą gyvenimą aktyviai dalyvavo visuomenėje veikloje, daug energijos ir lėšų skirdamas filantropijai ir kultūrai remti.

Leidykloje „Varšuvos biblioteka“ (*Biblioteka Warszawska*) redagavo mokslinę literatūrą, kurį laiką vadovavo leidyklai. Eilę metų buvo „Varšuvos labdaros draugijos“ prezidentas, „Draugijos dailiesiems menams skaitinti“ narys.

## Dvarai
Paveldėjo Španovą, vėliau jam buvo perduotos valdyti iš dėdės Zigmanto Radvilos atimtos Nieborovo valdos, tiksliau tai, kas iš jų buvo likę. 1881 m. Nieborove įsteigė majolikos manufaktūrą, kuri ir padėjo atstatyti rūmus. Rūmai buvo išpuošti menine keramika, pastatytos koklinės krosnys, kurios iki šiol lieka vienu gražiausių to laikotarpio pavyzdžių. Dabar rūmuose veikia Varšuvos liaudies muziejaus filialas. Španove įsteigė baldų gamybos manufaktūrą.

Vaikų nesusilaukė, todėl visą turtą užrašė jauniausiam pusbroliui Jonušui Pranciškui.

## Šaltiniai

## Nuorodos
Trimitų herbo Radvilos  lenkų kalba
Pjesė

**Pjesė** – draminis literatūros kūrinys, paprastai klasikinio stiliaus, sukurtas pastatyti teatre. Pjesės tekstas būna užrašytas kaip veikėjų dialogai ar monologai, jis skirtas vaidinti, o ne skaityti. Pjesės gali būti skaitomos kaip paprastas grožinis kūrinys, bet jos skaitomos sunkiau už neeiliuotą grožinės literatūros tekstą. Pvz., Dž. B. Šou savo pjeses rašė taip, kad jos vienodai gerai tiktų tiek vaidinti, tiek šiaip skaityti. Pjesėms būdingos remarkos.
Aleksandras Varlamovas

**Aleksandras Varlamovas** gali reikšti:
* Aleksandras Varlamovas (1801) – rusų kompozitorius, sukūręs daugiau kaip 200 romansų;
* Aleksandras Varlamovas (1904) – rusų kompozitorius, laikomas tarybinio džiazo pradininku.